এ সম্পর্কের সূচনা করেছিলেন ভুটানের রাজা জিগমে দরজি ওয়াংচুক এবং জাতির পিতা বঙ্গবন্ধু শেখ মুজিবুর রহমান। দুই নেতা চমৎকার দ্বি-পাক্ষিক সম্পর্কে সন্তোষ ব্যক্ত করে ভ্রাতৃপ্রতীম দুটি দেশের পারস্পরিক স্বার্থে দ্বি-পাক্ষিক সম্পর্ক আরো সংহত করার ব্যাপারে নিজেদের অঙ্গীকার পুনর্ব্যক্ত করেন। বিবৃতিতে আরও বলা হয়, দুই প্রধানমন্ত্রী জলবিদ্যুৎ, পানিসম্পদ, ব্যবসা-বাণিজ্য, যোগাযোগ ট্যুরিজম, সংস্কৃতি, শিক্ষা, স্বাস্থ্য, আইসিটি ও কৃষিসহ বিভিন্ন ক্ষেত্রে সহযোগিতার বিষয় নিয়ে আলোচনা করেন।